b"\n_START_ARTICLE_\nClub Esportiu Berga\n_START_SECTION_\nHist\xc3\xb2ria\n_START_PARAGRAPH_\nEl futbol entra a la ciutat de Berga a la d\xc3\xa8cada de 1910 gr\xc3\xa0cies a la bona situaci\xc3\xb3 econ\xc3\xb2mica de la comarca propiciada per un important sector t\xc3\xa8xtil. L'any 1916 es disput\xc3\xa0 la Copa Queralt amb motiu de la celebraci\xc3\xb3 de la coronaci\xc3\xb3 de la Mare de D\xc3\xa9u de Queralt que guany\xc3\xa0 el Football Club Berga, primer club de la ciutat._NEWLINE_Posteriorment aparegueren clubs com la Penya Queralt, l'Atl\xc3\xa8tic Bergued\xc3\xa0, el Centre Esports Berga o la Uni\xc3\xb3 Esportiva Berguedana._NEWLINE_L'any 1947 nasqu\xc3\xa9 el Club Esportiu Berga. La seva millor temporada la visqu\xc3\xa9 el 1962-1963, quan disput\xc3\xa0 la tercera divisi\xc3\xb3. Des d'aleshores la m\xc3\xa0xima categoria que ha assolit ha estat la Territorial Preferent._NEWLINE_Pel que fa als terrenys de joc aquests foren el solar de les Estaselles, el de Can Pandola, el Camp del Matadero i l'actual Camp Municipal."